Выльтыдор

Выльтыдор (рочӧн Выльтыдор) — Сыктывкар каркытшӧ пырысь посёлок. Пырӧ Сыктывкар каркытшлӧн Вылыс Максаковка кар кодь посёлоклӧн администрация улӧ. Ним артмӧм Посёлок артмис Выльты бокын; сысянь и муніс посёлоклы нимыс. География Посёлок пукалӧ Выльты да Сыктыв ю костын. Выльтыдорсянь Вылыс Максаковка юрсиктӧдз 7 км, Сыктывкарӧдз 9 км. Уличаяс Посёлокын вит улича: Дачаяс туй (ул. Дачная) Олег Кошевой нима туй (ул. Олега Кошевого) Механическӧй туй (ул. Механическая) Партизан туй (ул. Партизанская) Тыдор туй (ул. Приозёрная) История 1940—1950-ӧд воясӧ чужис посёлок, сійӧс шуисны «Выль Затон» (Новый Затон). 1956 вося списокын индӧма, мый посёлок сулалӧ Гӧрд Затон посёлоксянь 2 км сайын. 1960 вося списокын пасйӧма, мый кыкнан посёлокыс ӧтувтчӧма нин. 1960-ӧд воясся инним мусерпасъясын — «Новый Затон». 1968 вося списокын абу индӧма. 1981 вося лӧддза-номъя тӧлысь 19-ӧд лунӧ вӧлі регистрируйтӧма Выльтыдор посёлок. 1983 вося ода-кора тӧлысь 3-ӧд лунӧ сійӧс йитӧма Сыктывкаркӧд, и посёлоксӧ эз кутны индыны кыдзи торъя овмӧдчанін. 1990 вося вӧльгы тӧлысь 15-ӧд лунӧ Выльтыдор бара регистрируйтӧма кыдзи посёлок. 1991 вося вӧльгым тӧлысь 19-ӧд лунсянь Выльтыдор пырӧ Вылыс Максаковка посёлок сӧветӧ. 2006 восянь Выльтыдор сикт кодь посёлок пырӧ Сыктывкар каркытшлӧн Вылыс Максаковка кар кодь посёлоклӧн администрация улӧ. Олысь лыд 2010 воын Выльтыдорын олісны комияс (54 %), рочьяс (40 %), украинечьяс (5%). Культура 2014 во вылӧ посёлокын эм Культура керка (восьтӧма 1953 воын), медпункт. Велӧдӧм Выльтыдорын уджалӧ 65-ӧд №-а челядь видзанін. Сійӧ вӧлі восьтӧма 1963-ӧд воын. 2011 воын кыпӧдӧма медшӧр корпускӧд орччӧн узьлан да ворсан корпус. 2018 во кежлӧ садикыслӧн куим корпусын 13 челядь котыр. 26 морт зільӧ 317 кагакӧд. Ӧтуввез Сыктывкар каркытш веськӧдланінлӧн сайт Ӧшмӧсъяс Атлас Республики Коми. — Москва, 2000. Жеребцов И.Л. Где ты живешь: Населенные пункты Республики Коми. Историко-демографический справочник. — Сыктывкар, 2000. История Коми с древнейших времен до конца XX века: В 2-х т. / Под общей редакцией А.Ф. Сметанина. — Сыктывкар, 2004. Республика Коми: Административно-территориальное деление на 1 августа 1992 г. Издание пятое. — Сыктывкар, 1992. Республика Коми: Энциклопедия. — Сыктывкар, 1997—2000. — Т. 1—3. Ыстӧдъяс